《筑城谣》
元代·方回

从军去筑城，不如困长征。
从军去掘暂，不如鏖血战。
古今征战立奇功，貂蝉多出兜鍪中。
徒教力尽锸与杵，主将策勋士卒苦。
君不见每调一军役百室，一日十人戕六七。
草间髑嵝饲蝼蚁，主将言逃不言死。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。